CINNEADH CUR CHUN FEIDHME (AE) 2022/2509 ÓN gCOIMISIÚN

an 15 Nollaig 2022

lena gcinntear teorainneacha cainníochtúla agus lena leithdháiltear cuótaí do shubstaintí a rialaítear faoi Rialachán (CE) Uimh. 1005/2009 ó Pharlaimint na hEorpa agus ón gComhairle maidir le substaintí a ídíonn an ciseal ózóin, le haghaidh na tréimhse ón 1 Eanáir go dtí an 31 Nollaig 2023

(a bhfuil fógra tugtha ina leith faoi dhoiciméad C(2022) 9109)

(Is iad na téacsanna Béarla, Bulgáirise, Cróitise, Ollainnise, Fionlainnise, Fraincise, Gaeilge, Gearmáinise, Ungáirise, Iodáilise, Laitvise, Máltaise, Polainnise, Portaingéilise, Seicise, Spáinnise agus Sualainnise amháin atá barántúil)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1005/2009 ó Pharlaimint na hEorpa agus ón gComhairle an 16 Meán Fómhair 2009 maidir le substaintí a ídíonn an ciseal ózóin (1), agus go háirithe Airteagal 10(2) agus Airteagal 16(1) de,

De bharr an mhéid seo a leanas:

Le cinneadh na gcuótaí leithdháilte le haghaidh úsáidí fíor-riachtanacha saotharlainne agus anailíse, ní mór a áirithiú go n-urramófar na teorainneacha cainníochtúla a leagtar amach in Airteagal 10(6) de Rialachán (CE) Uimh. 1005/2009, agus Rialachán (AE) Uimh. 537/2011 ón gCoimisiún á chur i bhfeidhm (2) . Ós rud é go n-áirítear leis na teorainneacha cainníochtúla sin cainníochtaí hidreaclórafluaracarbón atá ceadúnaithe le haghaidh úsáidí saotharlainne agus anailíse, ba cheart táirgeadh agus allmhairiú hidreaclórafluaracarbón le haghaidh na n-úsáidí sin a chumhdach leis an leithdháileadh sin freisin.

D’fhoilsigh an Coimisiún fógra chuig gnóthais a bhfuil sé beartaithe acu substaintí rialaithe a ídíonn an ciseal ózóin a allmhairiú nó a onnmhairiú chuig an Aontas Eorpach nó ón Aontas Eorpach in 2023 agus chuig gnóthais a bhfuil sé beartaithe acu na substaintí sin a tháirgeadh nó a allmhairiú le haghaidh úsáidí saotharlainne agus anailíse in 2023 (3) , agus dá réir fuair sé dearbhuithe maidir le hallmhairí atá beartaithe in 2023.

Ba cheart na teorainneacha cainníochtúla agus na cuótaí a chinneadh le haghaidh na tréimhse ón 1 Eanáir go dtí an 31 Nollaig 2023, i gcomhréir leis an tuarascáil thimthriallach bhliantúil faoi Phrótacal Montréal um Shubstaintí a Ídíonn an Ciseal Ózóin.

TAR ÉIS AN CINNEADH SEO A GHLACADH:

Is iad seo a leanas cainníochtaí na substaintí rialaithe atá faoi réir Rialachán (CE) Uimh. 1005/2009 a fhéadfar a scaoileadh le haghaidh saorchúrsaíochta san Aontas in 2023 ó fhoinsí lasmuigh den Aontas:

Airteagal 2

Cuótaí a leithdháileadh maidir le scaoileadh le haghaidh saorchúrsaíochta

1. Maidir le leithdháileadh na gcuótaí le haghaidh clórafluaracarbóin 11, 12, 113, 114 agus 115 agus le haghaidh clórafluaracarbóin lán-hailiginithe eile le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn I a bheidh sé agus is ar na gnóthais sin a leithdháilfear na cuótaí sin.

2. Maidir le leithdháileadh na gcuótaí le haghaidh halón le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn II a bheidh sé agus is ar na gnóthais sin a leithdháilfear na cuótaí sin.

3. Maidir le leithdháileadh na gcuótaí le haghaidh teitreaclóiríd charbóin le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn III a bheidh sé agus is ar na gnóthais sin a leithdháilfear na cuótaí sin.

4. Maidir le leithdháileadh na gcuótaí le haghaidh 1,1,1-tríchlóireatáin le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn IV a bheidh sé agus is ar na gnóthais sin a leithdháilfear na cuótaí sin.

5. Maidir le leithdháileadh na gcuótaí le haghaidh bróimíd mheitile le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn V a bheidh sé agus is ar na gnóthais sin a leithdháilfear na cuótaí sin.

6. Maidir le leithdháileadh na gcuótaí le haghaidh hidreabrómafluaracarbón le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn VI a bheidh sé agus is ar na gnóthais sin a leithdháilfear na cuótaí sin.

7. Maidir le leithdháileadh na gcuótaí le haghaidh hidreaclórafluaracarbóin le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn VII a bheidh sé agus is ar na gnóthais sin a leithdháilfear na cuótaí sin.

8. Maidir le leithdháileadh na gcuótaí le haghaidh brómaclóraimeatáin le linn na tréimhse ón 1 Eanáir go dtí an 31 Nollaig 2023, is chun críocha na ngnóthas a léirítear in Iarscríbhinn VIII a bheidh sé agus is ar na gnóthais sin a leithdháilfear na cuótaí sin.